CELEX: C2005/093/54
Language: sk
Date: 2005-04-16 00:00:00
Title: Rozsudok Súdu prvého stupňa z 3. februára 2005 vo veci T-172/03: Nicole Heurtaux proti Komisii Európskych spoločenstiev (Úradníci — Odmietnutie povýšenia — Neodôvodnenie — Porovnanie zásluh — Žaloba o neplatnosť)

16.4.2005   
            
            
               SK
            
            
               Úradný vestník Európskej únie
            
            
               C 93/27
            
         
      ROZSUDOK SÚDU PRVÉHO STUPŇA
   
   z 3. februára 2005
   vo veci T-172/03: Nicole Heurtaux proti Komisii Európskych spoločenstiev (1)
   
   (Úradníci - Odmietnutie povýšenia - Neodôvodnenie - Porovnanie zásluh - Žaloba o neplatnosť)
   (2005/C 93/54)
   Jazyk konania: francúzština
   Vo veci T-172/03, Nicole Heurtaux, úradníčka Komisie Európskych spoločenstiev, bydliskom v Bruseli (Belgicko), v zastúpení: J.-N. Louis, É. Marchal, A. Coolen a S. Orlandi, advokáti, ktorí si zvolili adresu na doručovanie v Luxemburgu, proti Komisii Európskych spoločenstiev (splnomocnení zástupcovia: J. Curall a V. Joris, ktorí si zvolili adresu na doručovanie v Luxemburgu), predmetom ktorej je návrh na zrušenie rozhodnutia Komisie nepovýšiť žalobkyňu do platového stupňa B 2, pri výkone povyšovania za rok 2002 zo 14. augusta 2002, Súd prvého stupňa (piata komora) v zložení: predsedkyňa komory P. Lindh, sudcovia J. D. Cooke a D. Šváby, tajomník: I. Natsinas, referent, vyhlásil dňa 3. februára 2005 rozsudok, ktorého výrok znie:
   
               1.
            
            
               Rozhodnutie Komisie nepovýšiť žalobkyňu do platového stupňa B 2 pri výkone povyšovania za rok 2002 zo 14. augusta 2002 sa zrušuje.
            
         
               2.
            
            
               Komisia je povinná nahradiť trovy konania.
            
         
      (1)  Ú. v. EÚ C 184, 2.8.2003